  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Нимысьтыз ужрадэ пыриськись Удмуртиысь ожчиослы эм тӥрлыкен УАЗ автомобиль, квадракоптеръёс, бензопилаос, тепловизоръёс, генераторъёс, эмъюмъёс, дронлы пумит арбериос, оргтехника но мукет тӥрлык келязы. Вань техникаез асьме ожмаськисьёслэн командованизылэн куронэзъя басьтӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Техника но эмъюмъёс «Сообщество» фонд юрттэмен басьтӥзы. Отчы уксё элькунысь улӥсьёс, ужбергатӥсьёс, предприятиос сёто. Ожмаськисьёслы фонд пыр оглом 400-лэсь трос тонна грузъёс келязы ни. Эм тӥрлыкен автомобиль ожгарчиос доры дефибриллятор-монитор, тыосты шокатӥсь аппаратъёс, электрокардиограф, ӝог юрттэт сётон понна улӟытон (реанимационной) набор, кислородной ингалятор, носилкаос, перевязка лэсьтон материалъёс вуттоз. Со сяна, Удмуртиын «Газета для наших» акция мытӥзы. Со улсын ожгарчиослы ӵыжы-выжыоссылэсь но тодмооссылэсь саламъёсынызы ёрос но элькун газётъёсты келязы. Кичӧлтон Кизнер ёросысь «Новая жизнь» ёрос газет сётӥз.  « Милям Кизнер ёросысь ожгарчимылы кияз сюриз Кизнер ёросысь газетмы. Со талы туж шумпотӥз, малы ке шуоно со солы шуныт салам луиз аслаз ӵыжы-выжыосызлэсь. Со милемлы гожтӥз. Со тырысь милям сыӵе малпан кылдӥз - акция кылдытыны » Анна Корнилова, Кизнер ёросысь «Новая жизнь» ёрос газетлэн корреспондентэз Табере ёрос газетъёс ожмаськисъёс понна гожтэтъёсын, суредъёсын, иворъёсын нимысьтыз бам дасяло. Тодэ вайытом, Удмуртиын нимысьтыз ожгар ужрадэ пыриськисьёслы синпелетъёс усьтӥзы. Тегъёс: нимысьтызужрад юрттэт Удмуртия  